《杂曲歌辞。少年行三首》
唐代·李嶷

十八羽林郎，戎衣事汉王。臂鹰金殿侧，挟弹玉舆旁。

驰道春风起，陪游出建章。

侍猎长杨下，承恩更射飞。尘生马影灭，箭落雁行稀。

薄暮归随仗，联翩入琐闱。

玉剑膝边横，金杯马上倾。朝游茂陵道，暮宿凤凰城。

豪吏多猜忌，无劳问姓名。

作者简介：李嶷[唐]（约公元七四一年前后在世）字、里、生卒年均不详，约唐玄宗开元末前后在世。工诗，有侠气。开元十五年，（公元七二七年）登进士第。官左武卫录事。嶷诗今仅存六首，《全唐诗》殷墦称其鲜洁有规矩。